Մոտ 6-7 ժամ տևողությամբ վիրահատության արդյունքն, ըստ մասնագետի, բավական հաջող էր: «Հետվիրահատական շրջանն ավելի երկար էր: Բնականաբար, կենդանիների կծած վերքերը հետվիրահատական ավելի յուրահատուկ խնամք են պահանջում: Այդ ամենը հաշվի առնելով՝ ամեն բան արեցինք, և հիմա ունենք լավ արդյունք: Ձեռքը շարժում է, նորից աշխատում է նույն մասնագիտությամբ, թեև ասում է` մեջս վախ կա` չեմ մտնի այլևս»,- պատմեց մեր զրուցակիցն ու հավելեց, որ տուժածը 30-ին մոտ, շատ ձիգ ու համարձակ տղա է: